projecte-aina/catalan_government_crawling huggingface dataset:
Asiana Airlines opera quatre vols setmanals (els dimarts, dijous, dissabtes i diumenges) entre Barcelona i Seül, que reforçaran la creixent oferta de vols intercontinentals que té l'Aeroport de Barcelona - El Prat.
Tot i no ser el primer que opera la ruta directa amb Seül, és la primera vegada que Asiana opera a Espanya de forma regular.
Per a aquesta nova ruta, Asiana Airlines utilitzarà l'avió B777-200, amb 300 seients, entre els quals els seients plans de la classe Business Smartium.
La forta demanda entre Catalunya i Corea del Sud és avalada pel gran mercat de passatgers que encara volen entre Barcelona i Seül de forma no directa.
Gairebé 200.000 passatgers van volar el 2017 de forma indirecta fent escala.
Addicionalment al flux de turistes, les relacions econòmiques i comercials en general entre Corea i Catalunya són cada cop més importants.
Les exportacions catalanes a Corea del Sud van assolir els 362,8 milions d'euros el 2017, un 6,2% més que l'any anterior, la xifra més alta de la sèrie històrica.
Catalunya exporta principalment a Corea del Sud carn (26,5%), plàstics i manufactures (10,8%) i maquinària (10,2%).
El Departament de Territori i Sostenibilitat, a través d'Aeroports de Catalunya, ha iniciat la licitació d'una part de les actuacions que permetran convertir l'heliport de Vielha en una instal·lació operativa les 24 hores del dia.
Els treballs, que es liciten per un import de 31.000 euros, començaran el setembre vinent i tindran una durada de quatre setmanes.
Aquests treballs s'emmarquen en un acord entre el Departament de Territori i Sostenibilitat i el Conselh Generau d'Aran per a millorar i ampliar l'heliport de Vielha amb l'objectiu que s'hi puguin desenvolupar operacions durant la nit.
L'acord inclou la reforma dels espais interiors de l'actual hangar perquè esdevingui zona de serveis i sala de gestió d'emergències i la instal·lació d'un hangar i una plataforma d'estacionament en un terreny adjacent.
Avui, es licita la part dels treballs corresponent al Departament de Territori i Sostenibilitat.
L'heliport de Vielha podrà operar durant les 24 hores del dia gràcies als treballs que es licitaran
L'Aeroport de Lleida-Alguaire està vivint aquests dies nous aires que han tornat a fer enlairar encara més la seva embranzida recuperada fa uns mesos, a través de dues notícies que s'han donat a conèixer els darrers dies.
D'una banda, l'Escola d'Aviació BAA Training de Lituània hi ubicarà una base per a la formació de futurs pilots, la primera que obre fora del seu país i la quarta del grup.
De l'altra, l'empresa de transport aeri Flightline hi instal·larà la seva base, esdevenint així en la primera en utilitzar l'aeroport lleidatà per a activitats logístiques.
Aquestes dues novetats les ha confirmat fa pocs dies Ricard Font, secretari de Territori i Mobilitat del Departament de Territori i Sostenibilitat de la Generalitat de Catalunya.
Font s'hi ha referit remarcant que, amb aquestes dues bones notícies, es confirma que l'Aeroport Lleida-Alguaire continua sent un lloc on hi ha moviment.
Ho va explicar precisament durant la visita que va fer el passat cap de setmana a la Fira Aeronàutica Lleida Air Challenge ubicada en aquest aeroport.
En aquest sentit, va explicar: "Les dues notícies són molt bones per al futur d'aquesta infraestructura, perquè genera llocs de treball i activitat econòmica.
Ara bé, també hi ha un altre aspecte que crec fonamental: el fet que aquí s'hi instal·li aquí l'escola lituana contribueix a enfortir la percepció que som un país atractiu per inversors i empreses de fora de Catalunya".
Dues empreses aeronàutiques més BAA training i Flightline se sumen a les ja existents en el Aeroport
El festival d'Alguaire es converteix en una fira aeronàutica d'aviació comercial amb més de 50 expositors.
L'objectiu d'aquesta fira és ser un referent per a la indústria aeronàutica del sud d'Europa.
Al marge del nombre d'expositors, la fira també tindrà una exposició estàtica de més d'una quinzena d'aeronaus situades a la zona de públic perquè les puguin veure de a prop.
Els estands estaran situats dins de la terminal, on també hi haurà simuladors de vol. Diumenge al matí hi haurà un taller per a nens.
A diferència d'altres anys, la fira serà gratuïta, és a dir, tant el pàrquing com l'entrada són de franc.
Pel que fa al festival aeri, se celebrarà diumenge entre les 12 h i les 14 h.
Hi haurà una patrulla de cinc avions fent acrobàcies, així com els vols dels aeromodelistes.
Aquest any el festival ha estat un èxit de participació d'empreses del sector
Lleida -Alguaire ha tancat la temporada d'hivern superant els 26.000 viatgers.
Des de desembre passat i fins a aquest mes d'abril hauran passat per la instal·lació lleidatana més de 26.000 passatgers, una xifra "excepcionalment bona", ha valorat el secretari d'Infraestructures i Mobilitat, Ricard Font.
Aquest augment ha sigut gràcies a l'increment de passatgers als avions de Neilson i l'estrena de la sueca Quality Travel.
La temporada va començar el 21 de desembre amb els vols del touroperador Neilson, amb 4 avions que finalitza aquest 8 d'abril.
Quality Travel va operar del 4 de febrer al 25 de març amb 2 avions.
Els vols de la Imserso són del 2 de març i fins a l'11 de maig, amb 1 avió.
A més d'AirNostrum, que porta passatgers tot l'any.
El Secretari de Mobilitat inaugura el dia 12 d'abril a el Prat de Llobregat, les jornades europees sobre Governança de territoris aeroportuaris, organitzades per la Airport Regions Conference.
La Airport Regions Conference (ARC) és una organització que reuneix a més de 30 territoris europeus amb aeroport en les quals hi viuen més de 70 milions de persones, l'objectiu de la qual és la preservació dels interessos regionals en relació a les dinàmiques aeroportuàries.
La Generalitat de Catalunya, a través d'Aeroports de Catalunya, és membre de la ARC, amb l'objectiu d'incentivar l'impacte econòmic dels aeroports sobre l'economia i la millora de la qualitat de vida de les persones que viuen a les proximitats d'aquestes infraestructures.
Les jornades han comptat la intervenció de 7 experts internacionals que han il·lustrat diferents models de relació entre comunitats i territoris, coincidint en la necessitat d'una estreta col·laboració i cooperació entre aeroport i autoritat locals, compartint reptes i objectius.
En la presentació de les jornades, Isidre Gavín ha declarat que "és molt necessària la definició de nous models per a millorar la governança dels Aeroports, amb l'objectiu d'establir un nou marc de relació entre operadors aeroportuaris i autoritats territorials.
Un nou marc de relació ha de permetre incentivar l'impacte econòmic dels aeroports, fomentar l'ocupació al voltant dels aeroports quantitativa i qualitativament, així com millorar la qualitat de vida de les persones que viuen en les seves proximitats".
El conseller de Territori i Sostenibilitat, Damià Calvet, s'ha reunit avui directius de la companyia All Nippon Airways (ANA) a la seva seu i ha constat el seu interès per establir una ruta directa Barcelona – Tòquio.
Després de la sessió, Calvet s'ha compromès a "treballar per fer-la possible perquè estem convençuts que un vol directe entre Barcelona i Tòquio és un bon negoci per a la companyia aèria i per al conjunt del país, que consolida i obre noves oportunitats per a tots".
"Hem constatat l'interès per fer el vol directe a Barcelona perquè els 190.000 viatges indirectes que hi ha actualment entre les dues ciutats demostren la viabilitat d'aquest projecte.
I amb aquesta convicció hem mantingut avui la reunió amb ANA", ha insistit Calvet després de la trobada.
El conseller ha ofert l'acompanyament del Comitè de Desenvolupament de Rutes Aèries (CDRA), format per la Generalitat, l'Ajuntament de Barcelona, la Cambra de Comerç de Barcelona i Aena, per fer possible aquest nou vol directe perquè, precisament, Tòquio ocupa el primer lloc de les destinacions estratègiques a aconseguir dels del Pla Estratègic 2018-2019 del comitè.
Calvet ha posat en valor les relacions de Catalunya amb el Japó, amb 260 companyies japoneses instal·lades en territori català.
Aquesta reunió, on Calvet ha estat acompanyat per la consellera d'Empresa i Coneixement, Àngels Chacón; el secretari d'Infraestructures i Mobilitat, Isidre Gavín, i la presidenta del Port de Barcelona, Mercè Conesa, forma part de les trobades programades en el marc de la missió al Japó que el Govern està duent a terme aquesta setmana juntament amb el Port de Barcelona.
El diumenge va començar la temporada de touroperació d'hivern amb l'arribada del primer avió de Quality Travel.
Aquest és el primer dels 8 vols programats cada diumenge.
A part d'aquest avió també va aterrar un altre Boeing 747 a la plataforma d'Aeronpark que arriba per a fer manteniment durant 8 mesos per part de la companyia Servitec que és una empresa de MRO ubicada a l'aeroport.
La destinació forma part de l'objectiu de 5 ciutats del Pla estratègic CDRA 2018-2019.
L'any passat la connexió entre Barcelona i Ciutat de Mèxic va tenir un moviment de 90.000 passatgers indirectes.
Ara, Barcelona tindrà dues companyies que cobreixen aquesta ruta.
Per als membres del CDRA és una gran satisfacció anunciar una altra connexió entre Barcelona i Ciutat de Mèxic.
Emirates Airlines és una empresa d'Orient Mitjà amb presència a tot el món i ha decidit dur a terme una operació molt complexa amb l'aprovació dels dos governs.
Emirates operarà la nova ruta amb un Boeing 777-200LR amb capacitat per uns 300 passatgers -38 en classe 'business- i 264 en classe turista-.
La ruta d'Emirates sortirà de Dubai a les 3.30 hores (hora local) i aterrarà a Barcelona a les 8 h per tornar a volar a les 9.55 h fins a Mèxic, on arribarà a les 16.15 h del mateix dia.
El vol de tornada sortirà de Mèxic a les 19.40 h (hora local) i aterrarà a Barcelona el dia següent a les 13.25 h.
L'avió sortirà cap a Dubai a les 15.10 h on arribarà a les 00.45 h del dia següent.BARDC es complau de donar la benvinguda a una nova ruta per part d'una empresa que es troba a l'aeroport de Barcelona des del 2012 i que és una de les empreses més importants per volar a l'est que connecta Barcelona amb moltes altres destinacions asiàtiques.
Ara, Emirates connectarà Barcelona amb Mèxic gràcies a la cinquena llibertat aconseguida.
Això il·lustra el potencial de Barcelona per convertir-se en una aturada independent líder a Europa.
Així, l'expansió de la companyia a l'aeroport ajudarà a reforçar Barcelona i Catalunya com a porta d'entrada internacional.
Obres per a convertir l'heliport en H24
El Departament de Territori i Sostenibilitat ha iniciat les obres per convertir l'heliport de Tremp en una instal·lació que pugui acollir vols nocturns.
Amb la conversió de la instal·lació en heliport H24, hi podran operar els serveis d'emergències mèdiques.
Els treballs, amb un import de 79.000 euros, tindran una durada de sis setmanes.
Les obres consistiran en l'abalisament per il·luminar la zona on s'ubica l'heliport de nit i en condicions de mala visibilitat.
S'ha dissenyat un sistema de balises que cobrirà tota la FATO (la plataforma on aterren i s'enlairen els helicòpters), la seva àrea de seguretat, la posició d'estacionament no1, el rodament aeri que uneix aquests dos àmbits, l'estació d'abastament de combustible i l'accés de vianants i trànsit rodat de l'heliport.
A més, properament, just al costat d'aquesta posició d'estacionament no1, s'hi situarà un hangar que també es preveu que sigui operatiu les 24 hores del dia.
Els sistemes i elements que s'instal·laran són:
Barcelona acollirà la 147a IATA Slot conference, un dels majors esdeveniments organitzats per la International Air Transport Association (IATA), que se celebrarà entre el 17 i el 20 de novembre de 2020.
D'aquesta manera, la capital catalana acollirà per segona vegada aquest mateix esdeveniment organitzat per IATA i amb la cooperació d'institucions locals, que representa i lidera el 90% de les companyies aèries de tot el món.
L'objectiu d'aquesta conferència és l'assignació d'slots disponibles dels aeroports a les companyies aèries de tot el món perquè puguin definir els horaris del programa de vols de la següent temporada.
De la mateixa manera, al llarg d'aquest tipus de trobades es treballa per arribar al consens sobre els ajustos horaris necessaris, amb el propòsit d'adaptar-los a la capacitat de cada aeroport.
Així mateix, es celebraran diverses jornades i els participants també podran visitar expositors amb estands de la indústria aèria.
Tot i que es tracta d'un esdeveniment de caràcter tècnic, companyies aèries i aeroports aprofiten l'oportunitat per a reunions de caràcter estratègic de desenvolupament de rutes aèries.
La 147a IATA Slot conference suposa per a la capital catalana rebre prop d'uns 1.200 professionals del sector aeri arribats de tot el món, que representen 230 companyies aèries que operen a 85 aeroports.
La IATA Slots Conference té lloc semestralment, al juny i novembre.
Barcelona va rebre una edició anterior de la conferència, al juny de 2012.
Els promotors i patrocinadors d'aquest esdeveniment han sigut Turisme de Barcelona, Ajuntament de Barcelona i AENA.
El Comitè de Desenvolupament de Rutes Aèries de Barcelona (CDRA), que considera de gran importància la celebració de la conferència a la capital catalana, ha mantingut una constant col·laboració per tal de facilitar que Barcelona pugui acollir aquest fòrum internacional del transport aeri.
A l'aeroport de Lleida-Alguaire l'empresa Aeronpark hi va construït una plataforma de pàrquing i manteniment d'avions, aquesta empresa va arribar a un acord amb Servitec Aircraft Maintenance, especialitzada en manteniment i preservació d'aeronaus i aquestes dues empreses van ser les responsables de l'arribada a l'aeroport el novembre de l'any passat una aeronau, un Airbus 330-200 de la companyia TAP Portugal.
En paral·lel s'han anat buscant altres companyies aèries per a oferir l'aeroport de Lleida-Alguaire com a espai de manteniment i preservació d'avions.
L'empresa Boeing que va construir un avió anomenat 737-8 MAX va detectat que algunes aeronaus tenien problemes de software i han suspès temporalment els vols d'aquest tipus d'avions per a fer les revisions i modificar els sistemes de software.
Això ha fet que algunes companyies aèries, entre altres Norwegian, que havien comprat aquest tipus d'avions hagin de preservar els seus avions a terra.
Mentre estan pendents de la posada en funcionament de nou dels avions necessiten de serveis tècnics especialitzats en manteniment d'aeronaus.
Per aquest motiu empreses com Aeronpark i Servitec poden oferir els serveis de l'aeroport de Lleida-Alguaire a disposició de les companyies aèries que tenen aquest tipus d'avions.
L'aeroport de Lleida-Alguaire té moltes avantatges en aquest aspecte, per la seva ubicació en el món, oferint un clima excepcional on els avions no pateixen temperatures extremes, per la disponibilitat d'espai a la plataforma per aquestes aeronaus, per la focalització de l'aeroport en aquest sector i perquè aquesta activitat és el present i el futur com a aeroport industrial de Catalunya.
Per aquest motiu notícies com l'arribada d'aeronaus de Norwegian per a fer manteniment a l'aeroport o l'arribada d'aeronaus de la companyia Islandesa Icelandair a fer manteniment a l'aeroport són les notícies que confirmen el bon rendiment de l'aeroport com a espai aeronàutic industrial de Catalunya.
L'aeròdrom d'Igualada-Òdena ha acollit el passat dissabte 5 d'octubre la Jornada d'Aviació Adaptada que ha permès volar a un total de 135 discapacitats, un dia on les persones amb alguna discapacitat proven les sensacions de volar en avionetes, ultralleugers, trikes i vols a vela i sentir la sensació de moure's sense barreres arquitectòniques provocant noves sensacions i empoderant-se per viure amb més plenitud.
La jornada ha començat a les 10 del matí i ha acabat a les 6 de la tarda.
La Jornada d'Aviació Adaptada és la festa de la discapacitat i l'aviació, un dia on els dos mons s'uneixen per a que les persones amb algun tipus de discapacitat puguin gaudir del plaer de volar i perquè el públic en general prengui consciència de la importància de la integració d'aquest esport en persones amb discapacitat i dels efectes de benestar que els pot produir.
L'èxit de la jornada ja està assegurat i és que l'organització va obrir les inscripcions via web i al tercer dia ja s'havien omplert les 100 places, quedant molta gent en llista d'espera.
Aquesta jornada ha estat organitzada per la Federació d'entitats d'Aviació Adaptada, que està composta per "Vols per a tothom", "Sillas Voladoras" i "Temyque", i ha comptat amb la col·laboració de la Diputació de Barcelona i Aeroports de Catalunya.
També han participat la Federació Aèria Catalana, els ajuntaments d'Igualada i Òdena, el consell comarcal de l'Anoia i la Fundació Àuria, a més d'empreses privades.
Aena Internacional juntament amb la UPM han fet a l'Aeroport d'Andorra-La Seu d'Urgell els vols de validació de la maniobra instrumental modificada.
L'any passat, es van calibrar els PAPI's (ajuda visual que proporciona pendent d'aproximació instal·lada al lateral de la pista) i la primera setmana de setembre es van tornar a realitzar vols de calibració del PAPI per tal d'adequar-ho als valors analitzats a l'estudi teòric.
Els resultats obtinguts van ser satisfactoris, fet que possibilita que s'hagi fet el vol de validació el dia 16 de setembre.
La maniobra està basada en el sistema global de navegació per satèl·lit (Global Navigation Satellite System, GNSS).
El GNSS és una constel·lació de satèl·lits que transmet senyals utilitzats per al posicionament i localització en qualsevol part del globus terrestre, ja sigui en terra, mar o aire.
Aquests permeten determinar les coordenades geogràfiques i l'altitud d'un punt donat com a resultat de la recepció de senyals provinents de constel·lacions de satèl·lits artificials de la Terra.
Això permet tenir l'aeronau controlada en tot moment i emetre senyals encara que la visibilitat sigui baixa.
Amb tot això, l'aeroport vol facilitar l'accés a companyies aèries a l'aeroport en situacions de mala visibilitat, per poder atraure aviació comercial (de transport de passatgers i mercaderies).
Això vol dir que, si fins ara no podien aterrar els avions amb visibilitat baixa, ara sí podran aterrar si tenen els sistemes de GPS a l'avió.
Actualment, a 12000 peus si les aeronaus no tenen suficient visibilitat han de cancel·lar la operació, amb la nova maniobra instrumental les aeronaus estaran guiades fins als 7000 peus.
El Comitè de Desenvolupament de Rutes Aèries de Barcelona (CDRA) ha participat en el World Routes 2019, que ha tingut lloc del 21 al 24 de setembre a la ciutat de Adelaida (Austràlia).
El World Routes és l'esdeveniment de referència que reuneix les línies aèries, els aeroports i la resta de parts interessades per debatre sobre els futurs serveis aeris mundials.
Al 2017 Barcelona va tenir l'honor de poder allotjar aquest esdeveniment.
La delegació del CDRA que ha tingut un estand propi, compta amb la presència dels seus 4 membres (Cambra de Comerç de Barcelona, Generalitat de Catalunya - Departament de Territori i Sostenibilitat, Ajuntament de Barcelona - Promoció Econòmica i AENA, S.A.), així com la col·laboració d'Acció, el Port de Barcelona, l'Agència Catalana de Turisme i Barcelona Turisme.
El programa de treball ha consistit en una agenda de reunions amb companyies aèries i aeroports, per tal de continuar desenvolupant futures rutes seguint les directrius de l'últim Pla Estratègic del CDRA 2018-2019, a part de la consolidació de les rutes ja existents.
Actualment els grans objectius del CDRA són l'obertura de noves rutes asiàtiques encara no servides com Tòquio, Delhi i Bangkok, així com les ciutats secundàries de la Xina, però no menys important que les capitals xineses de regió i país.
A més, d'altres rutes no servides i amb potencial de ser operades són: Houston, Dallas, Guayaquil, Osaka, Hanoi/Ho Chi Min, Taipei, Manila i Montevideo.
El secretari d'Infraestructures i Mobilitat de la Generalitat, Isidre Gavín, i el Secretari d'Estat d'Economia i Empresa del nou govern andorrà, Salustià Chato, han reiterat aquest divendres el seu compromís amb l'aeroport d'Andorra-La Seu d'Urgell en el marc de la Taula Estratègica de l'Aeroport.
Durant la trobada, s'han analitzat les operacions comercials d'aerotaxis, que han crescut un 25% de gener a juny en relació al primer semestre de 2018.
L'any passat n'hi va haver 16, mentre que enguany se n'han comptabilitzat 20.
Paral·lelament a aquestes operacions s'han produït altres activitats, com el lloguer de la instal·lació per a d'altres esdeveniments, la celebració de la quarta jornada de Portes Obertes durant el mes de maig i l'arribada i sortida de la selecció francesa de futbol per jugar a Andorra el mes de juny.
Les persones assistents han constatat que ja s'han enviat els estudis preceptius a Aviació Civil per a la futura ubicació d'un heliport H24 perquè doni servei a les emergències del territori.
D'altra banda, s'ha presentat el nou calendari de Regles de Vol Instrumental (IFR), que regulen el pilotatge d'aeronaus en condicions de visibilitat reduïda, acordat amb l'Agència Espanyola de Seguretat Aèria (AESA).
Segons el calendari, el vol de validació de la maniobra es realitzarà el proper mes de setembre.
Seguidament s'elaborarà l'estudi de seguretat i es validarà la documentació a la Comissió Interministerial entre Defensa i Foment (CIDEFO).
La previsió és que el nou sistema IFR es pugui posar en marxa durant la propera primavera.
Finalment, s'ha tornat a constatar la necessitat que l'Estat espanyol aprovi el punt frontera per poder acollir vols fora de l'espai Schengen.
El conseller de Territori i Sostenibilitat, Damià Calvet, ha destacat avui que"Des del Govern i a través de la tasca desenvolupada al Comitè de Desenvolupament de Rutes Aèries (CDRA) el que volem és aconseguir les màximes destinacions intercontinentals", ha exposat, i ha recordat que precisament aquesta nova connexió que avui s'ha inaugurat forma part de les cinc ciutats objectiu del Pla estratègic del CDRA 2018-2019.
Calvet ha explicat: "Estem molt ben connectats amb Amèrica, amb el Pròxim Orient i ara ens queda reforçar el paper de l'aeroport com a pont entre Amèrica i Àsia a través d'una connexió directa amb el Japó i augmentar altres destinacions asiàtiques".
El titular de Territori i Sostenibilitat ha posat en valor "la bona tasca del CDRA, perquè és el compromís de les institucions i la de la societat econòmic i civil amb l'aeroport de Barcelona, per fer-lo el màxim d'operatiu i per aprofitar totes les seves potencialitats".
Aeroméxico és l'única companyia mexicana amb presència a Europa.
La capital catalana es converteix en la cinquena destinació de la companyia a Europa i la segona a l'Estat espanyol.
La nova aeronau Boeing 787 Dreamliner que oferirà el trajecte entre les dues capitals disposa de les últimes novetats del sector per millorar l'experiència del passatger, com per exemple el sistema Free messaging que permetrà als usuaris poder enviar i rebre missatges sense cost addicional en les principals xarxes socials.
La relació comercial entre Catalunya i Mèxic sempre ha estat important.
Mèxic és el primer destí per exportacions de càrrega aèria des de Barcelona.
Així mateix, durant els darrers anys les relacions comercials entre les dues ciutats han anat augmentant fins al punt d'assolir una xifra rècord de 1.338 M€ l'any 2017.
Pel que fa a les importacions, el mercat mexicà també ha anat en augment els últims anys i ha assolit la xifra de 540 M€ el 2017, el 13,3% de les importacions de l'estat espanyol a Mèxic.
Així mateix, més de 450.000 turistes mexicans a l'any arriben a Espanya dels quals 86.000 (19,1%) van tenir Catalunya com a principal destinació amb una despesa mitjana de 2.500€ per persona (INE, 2017).